projecte-aina/catalan_government_crawling huggingface dataset:
L'objectiu del projecte és enfortir l'ètica, la integritat, la transparència i la rendició de comptes de l'administració pública.
En concret, es pretén reforçar les capacitats de la Comissió d'Accés Lliure a la Informació Pública i de la Comissió Estatal per a la Prevenció de la Corrupció, millorant les seves operacions, funcionament, procediments i regulacions.
S'espera que la licitació s'obri el mes d'octubre de 2018.
El Departament d'Agricultura, Ramaderia, Pesca i Alimentació (DARP) de la Generalitat de Catalunya abona 1,9 milions d'euros de l'ajut per a pràctiques beneficioses per al clima i el medi ambient a 30.934 beneficiaris per una ampliació de l'ajut del pagament verd de 2017.
L'import del pagament per a les esmentades pràctiques (pagament verd o greening) es calcula com un percentatge del valor total dels drets de pagament bàsic activats per cada agricultor en la seva Declaració Única Agrària (DUN).
El FEGA determina aquest percentatge dividint l'import total de la dotació financera del pagament del greening, recollida en l'Annex II del Reial Decret 1075/2014, entre el valor total dels drets de pagament bàsic activats a nivell estatal.
La PAC té com a objectiu millorar el nivell de vida als 22 milions d'agricultors i treballadors agrícoles europeus, així com un proveïment d'aliments estable, variat, i segur als 500 milions de ciutadans d'Europa.
En aquesta edició, RE: THINK LOCAL, es va demanar als innovadors que adoptessin un enfocament local.
Per a tenir més possibilitats de ser escollits al concurs, es necessitava innovacions en un lloc determinat i respondre a condicions locals específiques, reptes i oportunitats.
L'entitat finalista ha estat Espigoladors (Es im-perfect) amb el projecte basat en l'ús de fruites i verdures imperfectes per a aquells que ho necessiten.
Espigoladors és una organització sense ànim de lucre que lluita contra el malbaratament alimentari alhora que empodera a persones en risc d'exclusió social d'una manera transformadora, participativa, inclusiva i sostenible.
Els tres guanyadors rebran un premi de 50.000 € en la cerimònia de lliurament de premis a Brussel·les al novembre de 2018.
La comunitat EIC està en creixement continu i a partir d'ara ja té l'oportunitat de trobar-se de forma online gràcies a la nova plataforma creada.
Aquesta comunitat la formen empreses innovadores finançades pel pilot de l'EIC sota els instruments SME, FTI, FET Open i premis EIC Horizon.
Gràcies a aquest nou espai digital, les empreses podran compartir idees, trobar socis potencials i inversors.
Aquesta plataforma servirà com una finestreta única per a alumnes, empresaris i inversors.
També farà de porta d'entrada per a tots els serveis d'acceleradors, incloent-hi el registre a esdeveniments i els contactes.
Les empreses amb finançament de l'EIC podran intercanviar informació amb els seus companys a través d'històries, recerca temàtica i discussions.
La plataforma també els hi permetrà enumerar els seus objectius empresarials actuals al seu perfil i participar en l'eina de la UE ScaleUp: un servei automatitzat de concordança basat en perfils d'empresa i inversors.
Una altra característica de l'eina és una selecció acurada d'esdeveniments organitzats o promocionats per grups de membres.
Tots els beneficiaris de finançament de l'EIC rebran invitacions per accedir a la plataforma.
La Comissió Europea ha confirmat la intenció de llançar un Consell Europeu d'Innovació (EIC) millorat durant el 2019.
Aquesta organització es basarà en l'estructura proposada de l'EIC sota la proposta d'Horizon Europe per a una innovació disruptiva de mercat.
S'implementarà fent servir pressupost de 2019-2020 del programa Horizon 2020 i suposarà una revisió del seu pla de treball.
Durant l'últim quadrimestre de 2018 es donaran més detalls.
La primera fase es va llançar el 27 d'octubre de 2017 com a part del pla de treball 2018-2020 d'Horizon 2020 per donar suport a innovadors destacats.
El suport financer als innovadors s'ha realitzat mitjançant l'instrument SME, el programa Fast Track to Innovation (FTI), el FET Open i els premis EIC Horizon.
Així mateix, s'han proveït oportunitats pel networking i de coaching.
El dia 21 de setembre se celebra el Dia Mundial de l'Alzheimer, data instituïda per l'Organització Mundial de la Salut (OMS) i l' Alzheimer's Disease International (ADI).
Diverses entitats catalanes participen en projectes finançats per la Unió Europea que tenen per objectiu lluitar contra aquesta malaltia.
A continuació trobareu alguns d'aquests projectes:
El projecte MOPEAD de la Fundació Alzheimer Centre Educacional (ACE), finançat per la Iniciativa de Medicaments Innovadors (en endavant IMI ) en el marc del programa Horizon 2020, té per objectiu augmentar la participació en el diagnòstic precoç de l'Alzheimer.
La Fundació Pasqual Maragall, mitjançant el seu centre d'investigació Barcelonaβeta Brain Research Centre, participa en dos projectes europeus igualment finançats per l'IMI.
El primer, The Amyloid imaging to prevent Alzheimer's disease ( AMYPAD ), per millorar el coneixement, el diagnòstic i el tractament de l'Alzheimer mitjançant l'ús d'escàners cerebrals de Tomografia per Emissió de Positrons (PET).
El segon, anomenat European Prevention of Alzheimer's Dementia ( EPAD ), un estudi per oferir a persones sanes, amb risc de desenvolupar la malaltia, la possibilitat d'accedir a l'assaig clínic mundial més innovador de l'actualitat per a la prevenció de la malaltia.
La Fundació també rep suport del Programa Operatiu del FEDER Catalunya 2014-2020 per a invertir en infraestructures i equipaments per al desenvolupament de les seves tasques de recerca.
El Banc Europeu d'Inversions (BEI), en el marc del Pla Juncker, va finançar l'empresa Grifols amb 100 M€ per a un projecte de recerca i desenvolupament per millorar els tractaments mèdics de la malaltia d'Alzheimer i també els de malalties cardiovasculars que requereixen intervenció.
Aquí trobareu més exemples de projectes finançats per la UE a Catalunya en l'àmbit de la recerca i la salut.
Subscriviu-vos al butlletí setmanal per estar més informats sobre possibles oportunitats de finançament europeu per combatre aquesta malaltia.
La consellera de la Presidència, Elsa Artadi, es va reunir el 21 de setembre amb el president de la Diputació de Barcelona, Marc Castells, en una trobada en què el fons FEDER va estar el tema central.
En aquesta reunió es va acordar que a les convocatòries del fons FEDER, la Generalitat finançarà un 50% dels projectes, mentre que la Diputació de Barcelona assumeix com a novetat un 25%, i el 25% restant corre a càrrec dels ajuntaments.
La consellera va recordar que a les convocatòries d'aquest fons europeu, la Generalitat finança els projectes en un 50%.
Sobre el 50% restant, Castells va anunciar que la Diputació de Barcelona passa a finançar a partir d'ara un 25% i la resta correrà a càrrec dels ajuntaments.
En aquest sentit, el president de la Diputació de Barcelona, va agrair a la Generalitat "l'ajuda per enfortir el múscul del territori" i va qualificar aquest fons d'una "injecció" per als municipis.
Artadi va explicar que en l'anterior convocatòria del fons FEDER pel món local es van atorgar 37,2 milions a ajuntaments de més de 20.000 habitants, així com a consells comarcals i diputacions per tal que els projectes arribessin a pobles més petits.
Aquest import representava el 50% de la subvenció i la resta anava a càrrec dels mateixos ens locals.
La consellera va qualificar el FEDER d'una "molt bona eina per fer projectes que són ambiciosos i que no es podrien realitzar des d'una única administració".
El fons FEDER és un fons que finança actuacions per promoure el creixement i l'ocupació així com la cooperació territorial europea.
L'objectiu és reforçar la cohesió econòmica, social i territorial corregint els principals desequilibris regionals de la UE.
Són recursos gestionats directament per les administracions públiques (central, autonòmica i local) gràcies a un contingent de fons assignat a priori per realitzar projectes als territoris respectius.
Aquesta convocatòria conjunta la presenten tres entitats de recerca:
ERA-NET Cofund SusAn "Sistemes de producció animal sostenible"
ERA-NET Cofund FACCE ERA-GAS "Seguiment i Mitigació dels gasos d'efecte hivernacle provinents de l'agricultura i silvicultura"
ERA-NET ICT-AGRI 2 "Tecnologies de la Informació i Comunicació i Robòtica per a una agricultura sostenible"
Les ERA-NETs són xarxes europees d'agències públiques dedicades al finançament de R+D+I a nivell nacional i regional, que compten amb el suport de la Unió Europea i que tenen per objectiu afavorir la coordinació dels programes d'investigació dels estats europeus.
Mobilitzen recursos per afrontar conjuntament reptes tecnològics i tècnics.
L'objectiu general de la convocatòria conjunta de 2018 "Noves tecnologies, solucions i sistemes per reduir les emissions de gasos d'efecte hivernacle en els sistemes de producció animal" és contribuir al desenvolupament de noves tecnologies, solucions i sistemes per reduir la intensitat dels gasos d'efecte hivernacle dels sistemes de producció animal (exclosa l'aqüicultura o els animals de pell) a Europa i més enllà.
Aquesta iniciativa de finançament fa una crida a la investigació aplicada.
L'impacte potencial dels projectes hauria de ser rellevant per a la mitigació de les emissions de gasos hivernacle en els propers 5 a 10 anys.
Els projectes proposats han de tenir una durada de 24-36 mesos i han de combinar diferents aspectes que siguin rellevants per tal d'assolir l'objectiu.
La recerca, integrada i multidisciplinària, ha d'investigar la producció animal des d'una perspectiva de sistemes i considerar els 3 pilars de la sostenibilitat (societat, economia i medi ambient).
Poden presentar-se universitats, institucions d'educació superior, institucions públiques de recerca, organitzacions privades sense ànim de lucre i empreses privades.
El consorci ha d'estar format per un mínim de 3 socis de 3 països elegibles diferents.
Publicació de la convocatòria: 1 d'octubre de 2018
Aquesta convocatòria, que s'emmarca en el Programa de Justícia, vol donar suport a projectes en el camp de la política contra les drogues que es refereixin a la cooperació judicial i la prevenció del crim.
Aquests aspectes estan estretament lligats a l'objectiu del programa, en tant que no estigui cobert ja per altres programes com el de Seguretat Interna o el Tercer Programa de Salut.
Els projectes presentats han d'abastar al menys una de les següents prioritats:
- donar suport a activitats en l'àmbit de l'epidemiologia de l'ús de noves substàncies psicoactives, incloent opiacis sintètics potents, així com activitats relacionades amb problemes emergents de drogues, inclòs el comerç en línia de drogues;
- donar suport a les organitzacions de la societat civil reforçant la seva (i) funció de defensa, (ii) la capacitat de fer una diferència a nivell local, (iii) mètodes d'intercanvi de bones pràctiques;
- donar suport a les parts interessades clau a través de l'expansió dels seus coneixements i habilitats en el context d'implementar estàndards mínims de qualitat en la reducció de la demanda de drogues, especialment en l'àmbit de la integració social;
- promoure l'aplicació pràctica de la investigació relacionada amb les drogues i, en particular, la investigació sobre l'addicció amb vista a abordar els reptes actuals i les noves amenaces.
Aquesta convocatòria finançarà activitats de:
El present contracte pretén desenvolupar capacitats i donar suport a la Xarxa Europea de Referència per a la seva organització i gestió.
Haurà de brindar formació i oportunitats d'aprenentatge en diversos àmbits relacionats amb la gestió, coordinació i creació de contactes de la Xarxa Europea de Referència.
Un element clau de l'acció serà, a més, la integració de l'equip del grup de coordinadors de la Xarxa Europea de Referència.
El contractista crearà un programa de formació coherent de 3 anys de durada, que inclourà 4 tallers de formació presencial i 6 sessions de formació virtual pels coordinadors i gestors de projectes de la Xarxa Europea de Referència, així com els seus suplents.
En base al material de formació preparat per als 10 mòduls i els seus resultats i lliçons respectives, el contractista haurà de preparar mòduls d'aprenentatge a distància que es puguin utilitzar de manera autònoma.
A més, també s'haurà d'afegir al programa de formació un mòdul d'aprenentatge a distància per a tots els membres de la Xarxa de Referència Europea, que ofereixi una introducció a la UE i el context de la Xarxa Europea de Referència.
El projecte EUROBENCH té com a objectiu crear el primer marc de referència comparat en sistemes robòtics a Europa.
Aquest marc permetrà a les empreses i/o als investigadors posar a prova el rendiment dels seus robots en qualsevol etapa del desenvolupament.
El projecte es centra principalment en màquines bípedes, és a dir, exoesquelets, pròtesis i humanoides, però té com a finalitat també estendre's a altres tecnologies robòtiques.
Aquest projecte ha rebut finançament del programa de recerca Horizon 2020.
Les sol·licituds presentades han de proposar tecnologies i/o mètodes per a l'estat de l'art de com a mínim una de les següents categories de robòtica:
Les propostes haurien de demostrar que van més enllà de l'estat de l'art de la tècnica en termes de funcionalitat millorada o de replicabilitat (per exemple, la senzillesa de la construcció amb components de baix cost).
Cada proposta rebrà un màxim de 300.000 euros.
IMPACT Connected car és un projecte finançat per la iniciativa INNOSUP del programa de recerca Horizon 2020.
Està dissenyat per impulsar totes les parts de la cadena de valor del cotxe connectat, incloent-hi les startups industrials, en associació amb marques globals com el grup PSA o la Federació Internacional de l'Automòbil.
Ofereix un programa d'acceleració de 6 mesos i distribuirà 2,1 M € en equity free.
Els projectes seleccionats pel programa faran la seva startup més intel·ligent gràcies a l'aprenentatge amb experts en empresa, tecnologia, corporacions i finançament.
Totes les startups participants seran convidades a tenir un lloc especial a un nova plataforma anomenada "Connected Car Open Space" que posa en comú a tota la comunitat del cotxe connectat.
Els principals reptes als que s'adreça la convocatòria són:
La present convocatòria de licitació està destinada a crear, gestionar i desenvolupar la Startup Europe OSS.
Promocionat per StartupEuropeclub.eu, busca augmentar el seu valor de marca i enfortir la seva posició per donar servei a xarxes de posicionament orientades a la missió en relació amb les prioritats del mercat únic digital (DSM).
Amb més de mig milió de visites en els últims dos anys i una mitjana de 20.000 al mes, l'OSS representa una part fonamental de la marca Startup Europe que s'ha construït en els últims quatre anys.
L'OSS destaca els programes de Startup europeus, competicions de fundadors, serveis de suport de projectes de la Unió Europea per pimes, polítiques d'ampliació, anàlisi d'ecosistemes, investigació de la industria tecnològica, esdeveniments tecnològics, oportunitats claus de finançament i innovació, així com participació en reptes socials.
En el marc del Pla de Suport al Comerç Minorista, la Cambra de Comerç de Barcelona convoca el programa d'ajuts per a pimes i autònoms, del sector del comerç minorista, destinades al desenvolupament de diagnòstics d'innovació comercial.
Aquest anàlisi, realitzat per personal de la Cambra, examinarà les fortaleses i debilitats de l'empresa i l'assessorament en merchandising i servei al client.
Per a participar en el ajuts es podran presentar les pimes i autònoms ubicats a la demarcació 1 de la Cambra de Comerç de Barcelona i que tinguin menys de 250 treballadors i amb una facturació inferior a 50 milions d'euros.
Aquests ajuts estan finançats pel programa FEDER i no suposarà cap despesa per les pimes.
[1] De Barcelona ciutat, del Barcelonès, el Baix Llobregat, el Garraf, l'Anoia, l'Alt Penedès, Barcelonès Nord, Maresme, Osona, el Berguedà i el Vallès Oriental.
Aquest concurs és una iniciativa conjunta de les oficines d'Europa Creativa i de la Comissió Europea.
Si us agrada el cinema europeu, contesteu aquestes preguntes mostrant el vostre coneixement i guanyeu un dels 10 viatges a Sevilla per assistir als European Film Awards 2018, al desembre.
Les despeses de viatge i allotjament estan incloses.
Tindreu l'oportunitat de conèixer actors i cineastes.
-Feu un foto que representi natura, tradicions, artesania, punts de referència o expressions artístiques
- Publiqueu-la a la seva pàgina de facebook o al vostre perfil de Twitter/Instagram amb els hashtags i, explicant perquè és patrimoni cultural
Dos guanyadors rebran una experiència cultural valorada en 100 euros i 10 finaliestes una bossa.
La present licitació té per objectiu donar suport al procés de programació, la coordinació institucional i el seguiment de l'assistència d'adhesió de Kosovo a la Unió Europea amb l'objectiu d'augmentar l'impacte de l'assistència financera i millorar les capacitats dels fons europeus.
Es tindrà en compte per a la selecció del candidat la seva capacitat financera, professional i tècnica per dur a terme la seva tasca.
La participació està oberta a totes les persones que estiguin establertes de manera efectiva a algun dels estats membres de la Unió Europea.
Aquesta licitació té per objectiu proporcionar serveis d'assistència tècnica a SIECA-Proyecto INTEC ("Programa d'Integració Econòmica Regional Centre-americana") mitjançant la provisió d'experts, l'elaboració de materials i documents, així com la celebració d'esdeveniments, en els sis països de la regió centre-americana.
Les tasques a realitzar són, entre altres:
- Dissenyar i proporcionar un curs virtual d'alt nivell en duanes.
- Donar suport a les empreses de la regió en el registre de marques.
- Donar acompanyament a empreses de la regió en el registre de marques col·lectives.
- Desenvolupar capacitats i formació en la regió sobre el control de drets de propietat intel·lectual i el comerç il·lícit.
- Realitzar fòrums de competència i integració econòmica, programes de sensibilització, estudis de mercaderies i propostes de regulació de comerç a nivell de duanes en el marc de la OMC.
La participació està oberta a totes les persones que estiguin establertes de manera efectiva a algun dels estats membres de la Unió Europea.
El Premi Jean Monnet d'Integració Europea té com a objectiu lloar la memòria i els èxits de la vida de Jean Monnet.
Ho fa recompensant persones o grups que han contribuït a donar suport o enfortir la integració europea per mitjà d'un projecte que van dissenyar i posar en pràctica.
L'edició de 2018 està patrocinada per la Representació de la Comissió Europea a França.
Per participar-hi caldrà enviar a [EMAIL] un document (de 5 pàgines com a màxim) que inclogui la informació següent:
L'Agència executiva d'educació, audiovisual i cultura (EAC) de la Comissió Europea ha publicat els resultats de la convocatòria 2018 de les accions Jean Monnet, finançades pel programa Erasmus +.
L'EAC ha seleccionat dos actuacions Jean Monnet proposades per professors d'universitats catalanes, en concret, per:
L'objectiu de les accions Jean Monnet és promoure l'excel·lència en l'ensenyament i la recerca en l'àmbit dels estudis sobre la Unió Europea arreu del món.
Les matèries principals objecte d'estudi són, entre altres: a) UE i regionalisme comparat; b) comunicació i informació sobre la UE; c) estudis econòmics i històrics; d) diàleg intercultural i e) relacions internacionals i diplomàcia.
L'empresa pública Red.es, adscrita al Ministerio de Energia, Turismo y Agenda Digital, ha donat a conèixer les entitats beneficiàries del programa "Destinacions turístiques intel·ligents" cofinançada pel FEDER i publicada el passat novembre de 2017.
A la convocatòria es finançaran un total de 24 projectes a nou comunitats autònomes.
A Catalunya, amb una suma total de 6.184.232,00 euros, les ciutats de Lloret de Mar i Salou han resultat beneficiàries, amb els següents imports:
El programa té l'objectiu de potenciar l'ús de les TIC en el desenvolupament de ciutats turístiques, per impulsar la seva transformació en destinacions turístiques intel·ligents i millorar la sostenibilitat energètica i mediambiental de l'activitat turística.
Les iniciatives, a més a més, han de fer un ús intensiu de les Tecnologies de la Informació i les Comunicacions (TIC).
L' European Research Council (ERC) ha premiat 50 projectes basats en la exploració de potencial comercial i social europeu en el sector de la investigació.
La temàtica d'aquests projectes ha estat molt variada: des de la creació d'un algoritme per determinar quins són els nostres gustos personals a les rets socials, fins a proves per tractar càncers en estat avançat o la millora de la eficiència de turbines eòliques.
El premi ha consistit en un suport financer de fins a 150.000€ per projecte per la seva aplicació o avanços en recerca.
Els guanyadors provenen de fins a 16 països diferents, dels quals 5 premis són per a centres d'investigació catalans: Centres CERCA, IRB Barcelona, CRG i la Universitat Autònoma de Barcelona.
L'ERC, creat per la Unió Europea l'any 2007, és una organització de finançament d'investigació i recerca europea que cada any selecciona un seguit de projectes de qualsevol nacionalitat per donar suport al potencial europeu i atreure científics i investigadors de tot el món a treballar a Europa.
Aquest premi està finançat pel programa de recerca Horizon 2020.
Per tots aquells interessats en participar-hi, consulteu el pla de treball.
Barcelona, com a ciutat mentora, ha estat escollida per estimular el creixement a través de la digitalització, en el marc de la iniciativa Repte Ciutats Digitals ( Digital Cities Challenge ), finançada pel programa europeu COSME.
El Repte Ciutats Digitals va iniciar les seves activitats el gener de 2018 i finalitzarà el juny de 2019.
Durant aquest període, les ciutats participants rebran el suport necessari per aprofitar al màxim el fenomen de la Indústria 4.0 i esdevenir més productives, més innovadores, i habitables.
Gràcies a aquesta iniciativa Barcelona podrà:
En el marc de la Setmana Europea de la Mobilitat Sostenible us presentem una relació de projectes europeus a on hi participen socis catalans i que tenen la mobilitat sostenible com a objectiu:
La comunitat RIS3CAT MOBILITAT ECO: comunitat de mobilitat de baixes emissions, finançat pel programa FEDER, hi participen l'empresa FICOSA, TMB i l'Autoritat Portuària de Barcelona.
Projecte Last Mile, finançat pel programa Interreg Europe, hi participa el Departament de Territori i Sostenibilitat de la Generalitat de Catalunya.
Projecte Trails finançat pel programa Interreg POCTEFA, hi participa CIMALSA, Ferrocarrils de la Generalitat de Catalunya (FGC) i el Consell General de Cambres de Catalunya
Projecte GO-SUMP finançat pel programa Interreg Med, hi participa la xarxa Medcities.
Projecte SocialCar finançat pel programa H2020, hi participa Eurecat.
Projecte BClink finançat pel programa Mecanisme Connectar Europa, hi participa el Port de Barcelona.
Aquí trobareu més projectes d'èxit a Catalunya sobre aquesta temàtica.
Subscriviu-vos al butlletí setmanal per a estar més informats sobre els fons europeus a Catalunya.
L'aplicació DOSAVIÑA, creada per la Universitat Politècnica de Catalunya (UPC), ofereix als agricultors una guia pràctica per calcular la quantitat òptima de producte fitosanitari que cal aplicar a les vinyes quan s'hi fan tractaments.
Aquesta app busca reduir el risc de contaminació en compliment del que estableix la Directiva europea sobre productes fitosanitaris.
El projecte està dirigit per la Unitat de Mecanització Agrària de la UPC, vinculada a l'Escola Superior d'Agricultura de Barcelona (ESAB) a Castelldefels.
El grup lidera actualment dos projectes europeus centrats en la mateixa matèria i, a més, en l'àmbit de la formació i la transferència de tecnologia coordina un projecte Erasmus+ sobre l'agricultura de precisió.
Aquests ajuts estan finançats pel programa Horizon 2020.